Source: http://sportulsatmarean.ro/index.php/baschet/item/2239-baschet-u-cluj-csm-satu-mare-joi-ora-18-00-digisport-3
Timestamp: 2017-10-24 02:07:52+00:00

Document:
Baschet | ”U” Cluj - CSM Satu Mare, joi, ora 18:00, DigiSport 3
Miercuri a început sezonul 2017/2018 al Ligii Naţionale de baschet feminin, un sezon în care conducerea clubului CSM Satu Mare dorește câștigarea titlului național, iar pentru asta a făcut investiții masive în jucătoare și staf-ul tehnic.
Astfel, din echipa care a jucat sezonul trecut, au mai rămas Kristina Baltic, Renata Szmutku, Alexandra Uiuiu, Valentin Bolba și Diana Moldoveanu, iar Andreea Orosz Olah și Eni Laza vor deveni în curând mămici și e puțin probabil să evolueze în acest sezon.
În această vară au venit la Satu Mare Destiny Williams, Porchia Green, Marina Sfîrlea, Anamaria Kadar, Maria Solopova, Andreea Lazăr, Andra Mandache, Taneisha Harrison, iar pe banca tehnică a fost adus Marius Dobă, acesta fiind pentru prima dată antrenor principal și Octavian Boian - antrenor secund. Din acest sezon de pregătirea fizică a baschetbalistelor se va ocupa Anzik Arnold (Energy Cardio Club).
Sezonul 2017/2018 al Ligii Naţionale de baschet feminin vine și cu câteva modificări, cea mai importantă fiind obligația echipelor de a folosi o jucătoare româncă sub 22 ani în primele zece minute. De asemenea, pe toată durata unui meci este obligatoriu ca pe teren să se afle o jucătoare româncă și s-a redus numărul jucătoarelor non-europene la 3.
La startul acestui sezon s-au înscris 12 echipe, însă CSM târgoviște și Politehnica Iași s-au retras și s-a refăcut programul pentru zece echipe. Se vor juca 18 etape în sezonul regular, se vor disputa două turnee, pe grupe valorice (1-5 și 6-10), iar apoi se vor disputa play-off-ul și play-out-ul.
CSM Satu Mare va juca astăzi în cadrul primei etape a sezonului 2017/2018, în deplasare la Universitatea Cluj-Napoca. Cele două echipe se vor întâlni în aceasă seară pentru a treia oară în ultimele zile, după duelul din Cupa României în care fiecare echipă și-a câștigat meciul de pe teren propriu: ”U” Cluj 77-74 CSM, respectiv CSM 80-70 ”U” Cluj și s-au calificat la braț în ”Final 8”. În istoria confruntărilor directe CSM Satu Mare conduce cu 13-9, însă ultima victorie pe terenul clujencelor datând din ianuarie 2015.
Meciul din Sala Sporturilor ”Horia Demian” se va disputa de la ora 18:00, va fi arbitrat de o brigadă formată din Alexandra Stan, Dragoș Barbu și Alexandru Stamate și va fi transmis în direct pe DigiSport 3.
Rezultate Liga națională de baschet feminin, etapa 1:
CS SCM Timișoara 64:82 ACS Sepsi SIC Sf. Gheorghe
CS Phoenix Galați 54:65 UPM BC Sirius Tg. Mureș
FCC ICIM CSB Arad 80:94 Olimpia Brașov
CSBT Alexandria 88:48 CS Universitatea Alba Iulia
Baschet | CSM Satu Mare a obținut cea mai categorică victorie din acest sezon
Management defectuos la CSM Satu Mare? Clubul sătmărean are conturile blocate

References: CSM 
 CSM 
 CSM 

CSM 
 CSM 
 CSM 
 CSM 
 CSM